Perplexity AI

**Perplexity AI** adolah sabuah aplikasi babasis web nan digunoan untuak mambuek paragraf nan sasuaik jo topik nan disuruah. Paragraf nan dibuek tasabuik alah lengkap jo babarapo kutipan nan barasa dari artikel lain. Perplexity ko manggunoan model bahasa besar (LLM) untuak manjawek partanyoan manggunoan sumber dari web nan mangutip tautan dalam respons teks. Pangambangnyo, Perplexity AI, Inc., bakantua pusek di San Francisco, California.

## Sijarah

Perplexity didirikan pado tahun 2022 dek Aravind Srinivas, Andy Konwinski, Denis Yarats, jo Johnny Ho, teknisi dengan latar balakang sistem back-end, kacerdasan buatan (AI), jo pambalajaran masin:
* Srinivas, CEO, bakarajo di OpenAI sabagai panaliti AI.
* Konwinski marupoan salah satu tim pandiri di Databricks.
* Yarats, CTO, marupoan ilmuwan panaliti AI di Meta. * Ho, CSO, bakarajo sabagai teknisi di Quora, kamudian sabagai padagang kuantitatif di Wall Street.

## Layanan
Perplexity bakarajo pado model freemium. Parusahaan iko punyo pulo versi parusahaan dari produknyo.

### Paket gratis
Model gratis manggunoan LLM mandiri parusahaan badasarkan GPT-3.5 dengan penjelajahan.

Inyo manggunoan konteks kueri pangguno untuak mambarikan hasia pancarian nan dipersonalisasi. Perplexity maringkas hasia pancarian jo manghasiakan teks dengan kutipan sabaris.

Perplexity mamungkinkan pulo panggunonyo manggunoan Pages untuak mambuek halaman web jo presentasi panalitian nan dapek disasuaikan badasarkan pamintaan pangguno tasabuik.

### Perplexity Pro
* Manyadioan akses ka API
* Mancari berkas internal jo konten web
* Mangajuakan partanyoan klarifikasi kapado pangguno untuak manyampurnakan kueri
* Mamungkinkan pangguno mangunggah jo manganalisis berkas lokal, tamasuak gambar
* Mampunyoi akses ke GPT-4, Claude 3.5, Grok-2, Llama 3 jo LLM Perplexity internal
* Mampu manghasiakan gambar manggunakan AI malalui Playground v3, DALL-E, Stable Diffusion, jo FLUX 1

### Pusek pabalanjoan
Pado 18 November 2024, Perplexity maluncuakan pusek pabalanjoannyo untuak manarik pangguno, nan didukuang dek Amazon jo pambuek chip AI takamuko Nvidia. Iko akan maahia pangguno kartu produk nan akan manunjuakkan item relevan sabagai respons tahadok patanyoan nan diajuan tentang balanjo.

### Internal Knowledge Search
Internal Knowledge Search mamungkinkan pangguno Pro jo Enterprise Pro untuak mancari di saluruah konten web jo dokumen internal sacaro basamoan. Pangguno dapek mangunggah jo mancari malalui Excel, Word, PDF, jo format file umum lainnyo. Pangguno Enterprise Pro mampunyoi bateh 500 file untuak diunggah jo diindeks.

### Kauangan
Pado bulan Oktober 2024, mamperkenalkan fitur-fitur baru nan takaik jo kauangan, tamasuak mancari harago saham jo data pandapatan parusahaan. Alaik iko manyadioan kuotasi saham jo palacakan harago sacaro real-time, pabandiangan jo industri lainnyo, dan alaik analisis kauangan dasar. Platform iko maambiak data kauangannyo dari Financial Modeling Prep (FMP) untuak mamastian kaakuratannyo.

### Spaces
Perplexity Spaces dirilis pado bulan Oktober 2024 sabagai pusek kolaborasi nan didukung AI. Platform iko mamungkinkan pangguno untuak mambuek ruang pangatahuan khusus nan manggabuangkan panalusuran web dengan integrasi berkas pribadi. Pangguo dapek mangunggah hinggo 50 dokumen babeda, dengan bateh ukuran 25 MB per berkas.

## Sabagai sabuah bisnis
Pado tahun 2024, Perplexity alah mangumpuaan $165 juta dalam pandanaan, nan mambuek parusahaan tasabuik banilai labiah dari $1 miliar.

Pado bulan Desember 2024, Perplexity alah manutuik putaran pandanaan sabanyak $500 juta nan maningkekan valuasinyo manjadi $9 miliar.

Pado bulan Juli 2024, Perplexity mangumumkan paluncuaran program penerbit baru untuak babagi pandapatan iklan dengan mitra.

Perplexity AI barancana untuak mampakenalkan iklan pado platform pancariannyo pado Q4 tahun 2024.

### Investor takamuko

# Jeff Bezos
# Nvidia
# Databricks
# Bessemer Venture Partners
# Susan Wojcicki
# Jeff Dean
# Yann LeCun
# Andrej Karpathy
# Nat Friedman
# Garry Tan

## Kontroversi
### Forbes
Pado bulan Juni 2024, *[[Forbes]]* sacaro terbuka mangkritik Perplexity ateh panggunoan konten forbes.

Manuruik *Forbes*, Perplexity manerbitkan sabuah carito nan sabagian besar disalin dari artikel milik *Forbes*, tanpa manyabuikan atau mangutip *Forbes* sacaro mancolok.

Dalam tanggapannyo, Srinivas mangatokan bahwawanyo fitur tasabuik mampunyoi babarapo "sisi nan alum samparano" dan manerimo masukan, tatapi manegaskan bahwasanyo Perplexity hanyo "mangumpuan" informasi, bukan manjiplaknyo.

### Wired
Pado bulan Juni 2024, investigasi tapisah dek majalah ''Wired'' dan pengembang web Robb Knight manamuan bahwa Perplexity indak mamatuahi standar robots.txt, nan mamungkinkan situs web manghentikan web crawler dari mengikis konten, meskipun Perplexity mangklaim sabaliaknyo.

Perplexity mancantumkan rentang alamat IP jo string agen pengguna perayap web mereka sacaro publik, tatapi manuruik *Wired* dan Robb Knight, mereka manggunooan alamat IP nan indak diungkapkan dan string agen pengguna palsu katiko mangabaikan robots.txt.

*Wired* manyatokan bahwasanyo, dalam babarapo kasus, Perplexity mungkin maringkas: "bukan artikel berita nan sabananyo, tetapi rekonstruksi dari apo nan mereka katokan badasarkan URL dan jajaknyo nan tatingga di masin pancari sarupo ekstrak jo metadata, manawarkan ringkasan nan mangaku berdasarkan akses langsuang ka teks nan relevan." Sebagai tanggapan, Srinivas menyatakan dalam sebuah wawancara telepon bahwa: "Perplexity tidak mengabaikan Protokol Pengecualian Robot... Kami tidak hanya mengandalkan perayap web kami sendiri, kami juga mengandalkan perayap web pihak ketiga." Srinivas menjelaskan bahwa perayap web yang diidentifikasi oleh *Wired* dimiliki oleh penyedia pihak ketiga.

Katiko ditanyo apokah Perplexity akan baranti mangikih konten *Wired* manggunoan pihak katigo, Srinivas menjawab bahwa "itu rumit."

### Amazon
Amazon Web Services, nan manjadi host perayap Perplexity, mampunyoi klausul persyaratan layanan nan malarang panggunonyo mangabaikan standar robots.txt.

Amazon mamulai panyalidikan "rutin" tahaokp panggunoan Amazon Elastic Compute Cloud dek parusahaan tasabuik.

### Gugatan Hukum

Pado bulan Oktober 2024, *[[The New York Times]]* (NYT) mangirimkan berhenti-dan-berhenti kapado Perplexity untuak baranti mangakses jo manggunoan konten NYT, dengan klaim bahwa Perplexity malangga hak ciptanyo dengan mengambil data dari situs webnyo.

NYT manggugat pulo OpenAI jo Microsoft atas palanggaran hak cipta karano manggunoan jutaan artikelnyo dengan caro nan samo untuak malatiah model bahasa gadang nan mandukuang ChatGPT.

Pambaritahuan pambarantian nan dikirim dek pangacara NYT sabagian babunyi:"Perplexity dan mitra bisnisnyo alah dipakayo sacaro indak adil dengan manggunoan, tanpa izin, jurnalisme The Times nan ekspresif, ditulih jo ditaliti sacaro saksama, dan disuntiang tanpa lisensi." Perplexity berencana untuk menanggapi pemberitahuan tersebut paling lambat tanggal 30 Oktober 2024.

Pado bulan nan samo, Dow Jones jo *[[New York Post]]* mangajukan gugatan tahadok Perplexity, dengan tuduahan palanggaran hak cipta. Gugatan tasabuik manuduah pulo bahwasanyo Perplexity mangaikkan kutipan dengan sabuah artikel tantang jet F-16 untuak Ukraina nan indak pernah muncul dalam artikel aslinyo.

## Rujuakan

## Pautan lua

*